b'\n_START_ARTICLE_\nOb\xc4\x8dina Zre\xc4\x8de\n_START_SECTION_\nNaselja v ob\xc4\x8dini\n_START_PARAGRAPH_\nBezovje nad Zre\xc4\x8dami, Boharina, Bukovlje, Dobrovlje, \xc4\x8cretve\xc5\xbe, \xc4\x8cre\xc5\xa1nova, Gorenje pri Zre\xc4\x8dah, Gornja vas, Gra\xc4\x8di\xc4\x8d, Koro\xc5\xa1ka vas na Pohorju, Kri\xc5\xbeevec, Lipa, Lo\xc5\xa1ka Gora pri Zre\xc4\x8dah, Mala Gora, Osredek pri Zre\xc4\x8dah, Pade\xc5\xa1ki Vrh, Planina na Pohorju, Polajna, Radana vas, Resnik, Rogla, Skomarje, Spodnje Stranice, Stranice, Zabork, Zlakova, Zre\xc4\x8de\n_START_SECTION_\nTurizem\n_START_PARAGRAPH_\nZa najve\xc4\x8dji turisti\xc4\x8dni to\xc4\x8dki v ob\xc4\x8dini Zre\xc4\x8de veljata Terme Zre\xc4\x8de in Rogla._NEWLINE_Terme Zre\xc4\x8de obsegajo 8 bazenov s skupno povr\xc5\xa1ino 1600\xc2\xa0m\xc2\xb2, telovadnico, wellnes center,  mnoge savne, izvajajo pa razli\xc4\x8dne zdravstvene terapije, pa tudi tradicionalne tajske terapije in masa\xc5\xbee._NEWLINE_Smu\xc4\x8darsko sredi\xc5\xa1\xc4\x8de Rogla obsega 11 smu\xc4\x8di\xc5\xa1\xc4\x8d, ki delujejo pribli\xc5\xbeno od za\xc4\x8detka decembra pa vse do sredine marca. Prav tako pa ima tudi teka\xc5\xa1ko progo, veliko telovadnico, v katero pridejo na priprave tudi svetovno znane ekipe, adrenalinsko sankali\xc5\xa1\xc4\x8de, novost pa je tudi poligon za borderje. _NEWLINE_Za goste je na voljo dovolj prostora v \xc5\xa1tevilnih hotelih, apartmajih, po\xc4\x8ditni\xc5\xa1kih hi\xc5\xa1icah, vilah\xc2\xa0... na Rogli je na voljo preko 1200 le\xc5\xbei\xc5\xa1\xc4\x8d, v Zre\xc4\x8dah, okoli\xc5\xa1kih gosti\xc5\xa1\xc4\x8dih in turisti\xc4\x8dnih kmetijah pa okoli 950.'